S-276/2016

Mál þetta, sem þingfest var 19. janúar sl. og dómtekið fimmtudaginn 2. febrúar sl., er höfðað með ákæru lögreglustjórans á Suðurlandi þann 8. nóvember sl., á hendur K-x-x T-x-x, til heimilis að Bogabraut 10, Sandgerði,

„fyrir umferðarlagabrot

með því að hafa, að morgni fimmtudagsins 21. júlí 2016 ekið bifreiðinni [...] sviptur ökurétti vestur Suðurlandsveg við Bollastaði í Flóahreppi, undir áhrifum áfengis (vínandamagn í blóði 1,07‰) og óhæfur til að stjórna bifreiðinni örugglega vegna áhrifa tetrahýdrókannabínóls.

Teljast brot ákærða varða við 1. mgr. 48. gr., 1. mgr., sbr. 2. mgr. 45. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar frá 17. ágúst 2018 að telja, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærði kom fyrir dóminn þann 2. febrúar sl., ásamt Ó-kk-þgf R. V-kk-þgf hdl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu, kemur fram að tetrahýdrókannabínólsýra hafi fundist í þvagi ákærða. Þá hafi í blóði hans mælst tetrahýdrókannabínól 1,4 ng/ml. Um málavexti að öðru leyti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði þrisvar sinnum áður sætt refsingu. Þann 14. nóvember 2011, var ákærða gerð sekt vegna akstur undir áhrifum fíkniefna. Þann 17. ágúst 2015, lauk ákærði tveimur málum með sektargerð hjá lögreglustjóra, annars vegar vegna aksturs undir áhrifum fíkniefna og hins vegar meðal annars vegna ölvunaraksturs.

Refsing ákærða er að virtum sakarferli hans hæfilega ákveðin fangelsi í 45 daga. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar. Sakarkostnaður samkvæmt yfirliti lögreglu nemur 128.669 kr. Þá er þóknun skipaðs verjanda ákærða hæfilega ákveðin 184.140 kr. að teknu tilliti til virðisaukaskatts og nemur útlagður kostnaður verjanda 16.300 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, K-x-x T-x-x, sæti fangelsi í 45 daga.

Ákærði er sviptur ökurétti ævilangt.

Ákærði greiði allan sakarkostnað samtals 329.109 krónur, þar af þóknun skipaðs verjanda síns, Ó-kk-ef R. V-kk-ef hdl., 184.140 krónur, að teknu tilliti til virðisaukaskatts og útlagðan kostnað verjanda, 16.300 krónur.

S-kvk-nf I-kvk-nf.